Nagrada "Irving G. Thalberg"
Memorijalnu nagradu "Irving G. Thalberg" periodično dodjeljuje Akademija filmskih umjetnosti i nauka na ceremoniji dodjele Governors Awardsa "kreativnim producentima, čija djela odražavaju dosljedno visok kvalitet filmske produkcije." Nagrada je nazvana po Irvingu Thalbergu, legendarnom šefu produkcijskog odjela Metro-Goldwyn-Mayera, koji je zaslužan za ugled ove kompanije po sofisticiranim filmovima. Sam trofej jest Thalbergova bista, a ne uobičajena statueta "Oscar". Međutim, nagrada se i dalje vodi kao "počasni Oscar". Dosad je dodijeljena 41 ova nagrada.